El Burjassot CF iniciarà les proves de la temporada 2020/21 el pròxim 15 de juny
2025-07-24

A poc a poc, les entitats de Burjassot estan reiniciant la seua activitat, complint amb la normativa marcada en el Pla de transició cap a la nova normalitat. Una vegada dins de la Fase 2, el Burjassot CF ha començat a perfilar i preparar la temporada 2020/21.

Per aquest motiu, a partir del pròxim dilluns 15 de juny, es realitzaran en el camp de futbol de Los Silos, les proves d’Infantil, Cadet i Juvenil. Per a poder fer les proves, s’haurà de fer reserva prèvia enviant un correu electrònic a burjassotclubdefutbol1913@gmail.com.

Tal com han assenyalat des del Club, les proves es realitzaran amb grups reduïts, seran a porta tancada i no la podrà realitzar cap jugador que no haja realitzat la reserva i al qual se li haja comunicat el dia i hora en el qual ha d’acudir a l’estadi. Així mateix, des del Club es compliran totes les mesures sanitàries pertinents per a garantir la seguretat dels jugadors.